கேள்வி: ஆர். ஜி. பாலன் - குடும்பம் பற்றி தகவல் சொல்.
பதில்: ஆர்.ஜி. பாலனின் தந்தையார் பெயர் கே.ராமலிங்கம். இவரின் பூர்வீகம் இலங்கை. இங்கு மலாயாவில் ஒரு ரப்பர் தோட்டத்தில் மேற்பார்வையாளராகவும்; எழுத்தராகவும் பணியாற்றி வந்தார். தாயாரின் பெயர் சின்னத்தாயம்மாள் (''Sinnathaiammal''). இவரின் பூர்வீகம் சென்னை. இங்கு ஓர் இல்லத்தரசி. பாலன். குடும்பத்தில் நான்கு குழந்தைகள்; இரண்டு ஆண்கள் மற்றும் இரண்டு பெண்கள்; அவர்களில் பாலன் மூத்தவர். பாலனின் தந்தை ராமலிங்கம் பேராக்கில் உள்ள நோவா சுகோசியா தோட்டத்தில் (''Nova Scotia Estate'') பணிபுரிந்தார். பாலன் ஐந்து மாதக் குழந்தையாக இருந்தபோது, அவரின் தந்தையார் முழு குடும்பத்தையும் இந்தியாவுக்கு அனுப்பினார். அவர்கள் ஏழு ஆண்டுகள் இந்தியாவில் வாழ்ந்தனர். 1929-இல் மலாயாவுக்குத் திரும்பினர். அப்போது அவர் தெலுக் இந்தான், சோங் தோட்டத்தில் (''Jong Estate'') மேலாளராக இருந்தார்.
கேள்வி: ஆர். ஜி. பாலன் - அரசியலில் ஈடுபாடு பற்றி விளக்கவும்.
பதில்: 1947-ஆம் ஆண்டில் ஆர்.ஜி. பாலன், ரசித் மைதீன் (''Rashid Maidin'') மற்றும் ஊ தியென் வாங் (''Wu Tien Wang'') ஆகியோருடன் இலண்டன் நடந்த காமன்வெல்த் நாடுகளின் பொதுவுடைமை கட்சிகள் மாநாட்டில் (''Communist Parties Conference of Commonwealth Nations'') தீபகற்ப மலேசியா பொதுவுடைமை கட்சிகளின் பிரதிநிதியாகக் கலந்து கொண்டார். இவர் இலண்டன் இருந்து நாடு திரும்பிய பிறகு பேராக் ரப்பர் தொழிலாளர் சங்கம் (''Perak Rubber Labourers Union'') தோன்றுவதற்கு ஏற்பாடுகள் செய்தார். 1948-ஆம ஆண்டு மே 30-ஆம் தேதி காலனித்துவ அதிகாரத்தால் விசாரணையின்றி 1961-ஆம் ஆண்டு வரை தடுப்புக் காவலில் வைக்கப்பட்டார். சிறைக்குச் செல்லும் காலத்தில்; ஆர்.ஜி. பாலன் தொழிலாளர் அமைப்பாளராக (''Labour Organiser'') இருந்தார். 1955-ஆம் ஆண்டில் இவர் காவலில் இருந்தபோது, மலாயா பொதுவுடைமை கட்சியின் மத்தியக் குழுவின் துணைத் தலைவராக (''Vice Chairman of the Central Committee of the Communist Party of Malaya'') நியமிக்கப்பட்டார். அதற்கு முன்னர் இரண்டாம் உலகப்போர் முடிந்த உடனேயே கட்சியின் தலைவர்கள் முதலில் ஆர்.ஜி. பாலனை ஈப்போவில் சந்தித்தனர். இரண்டாம் உலகப்போர் முடிந்த பின்னர், மலாயா பொதுவுடைமை கட்சியின் உறுப்பினர்கள் பெரும்பாலானவர்கள் பசிபிக் போர் வெற்றியாளர்களாக உருவெடுத்தனர்.